《赠何净德》
明代·释今从

经术逢时早避秦，遨游早已得閒身。庭前双凤能娱老，云外飞鸿不傍人。

居士久推莲社长，古风犹见葛天民。门临江水通渔父，大石垂竿学渭滨。

作者简介：今从，字净起。番禺人。俗姓李，二严大师长子，原名云子，字山农。贡生。从素持梵行，居俗时与天然禅师结净社。清圣祖康熙五年（一六六六）始随禅师薙染，命典教授。清陈伯陶编《胜朝粤东遗民录》卷四有传。